ยูเอ็นรับรองข้อตกลงมะกัน-ตาลีบัน
คณะมนตรีความมั่นคงสหประชาชาติ (ยูเอ็นเอสซี) ลงมติเอกฉันท์รับรองข้อตกลงระหว่างสหรัฐฯ และกองกำลังตาลีบันในอัฟกานิสถาน ซึ่งลงนามกันที่กาตาร์เมื่อ 29 ก.พ. ภายใต้ข้อตกลงนี้สหรัฐฯและพันธมิตรจะถอนทหารจากอัฟกาฯทั้งหมดภายใน 14 เดือน ส่วนตาลีบันจะยอมเจรจาสันติภาพกับรัฐบาลอัฟกาฯ รับประกันความมั่นคงและปราบปรามกลุ่มหัวรุนแรง รวมทั้งกองกำลังรัฐอิสลาม (ไอเอส) และกลุ่มอัล เคดาโฆษกของประธานาธิบดีอัชราฟ กานี แห่งอัฟกาฯ แถลงว่า กานีได้ลงนามกฤษฎีกาให้ปล่อยตัวนักโทษตาลีบันชุดแรก 1500 คน จากที่ระบุไว้ 5000 คน ในข้อตกลงกับสหรัฐฯ ซึ่งสำนักข่าวรอยเตอร์เผยว่า การปล่อยนักโทษตาลีบันวันละ 100 คน จะเริ่มใน 4 วันข้างหน้า เสร็จสิ้นใน 15 วัน และจะปล่อยให้ครบ 5000 คน ถ้าตาลีบันเคารพข้อตกลง ส่วนตาลีบันจะปล่อยทหารอัฟกาฯ ที่ถูกจับเป็นเชลย 1000 นายทั้งนี้ สหรัฐฯ เริ่มถอนทหารออกจากอัฟกาฯ เมื่อ 10 มี.ค. โดยจะถอนให้เหลือ 8600 นาย จากทั้งหมด 12000 นาย ภายใน 135 วัน สหรัฐฯยังเรียกร้องให้ตาลีบันยุติการก่อความรุนแรงและรีบเจรจาสันติภาพกับรัฐบาลอัฟกาฯ แต่อาจมีอุปสรรคเพราะกานีและนายอับดุลเลาะห์ อับดุลเลาะห์ คู่อริทางการเมืองแย่งชิงอำนาจกันเอง โดยต่างนำคณะรัฐบาลเข้าพิธีสาบานตนรับตำแหน่งพร้อมกันเมื่อ 9 มี.ค.
คณะมนตรีความมั่นคงสหประชาชาติ (ยูเอ็นเอสซี) ลงมติเอกฉันท์รับรองข้อตกลงระหว่างสหรัฐฯ และกองกำลังตาลีบันในอัฟกานิสถาน ซึ่งลงนามกันที่กาตาร์เมื่อ 29 ก.พ.
กองกำลังรัฐอิสลาม,ไอเอส,เจรจาสันติภาพ,ตาลีบัน,สหรัฐอเมริกา,อัฟกานิสถาน,ข่าววันนี้